На основу члана 27 став 1 тачка 15 и члана 38 став 1 тачка 2 Закона о локалној самоуправи (Службени лист Црне Горе – општински прописи“ број 2/18, 34/19, 38/20 и 50/22), члана 293 став 1 Закона о привредним друштвима („Сл. Лист Црне Горе“, бр. 065/20), и на основу члана 17 став 1 тачка 15 и члана 36 став 1 тачка 2 Статута Општине Беране (“Службени лист Црне Горе – општински прописи“ број 42/18), Скупштина општинe Беране, на сједници одржаној **10. октобра 2022**.године, донијела је

**О Д Л У К У**

**О ИСТУПАЊУ ОПШТИНЕ БЕРАНЕ ИЗ СУОСНИВАЧКОГ УДЈЕЛА УСТАНОВЕ ВИСОКОГ ОБРАЗОВАЊА**

**Члан 1**

Општина Беране, као суоснивач Факултета за саобраћај, комуникације и логистику,  **ИСТУПА** из суоснивачког удјела установе високог образовања – Факултета за саобраћај, комуникације и логистику са сједиштем у Будви (ранији назив Факултет за менаџмент у саобраћају и комуникацијама -ФМСК, Беране).

**Члан 2**

Факултет за саобраћај, комуникације и логистику Будва-Универзитета „Адриатик“ Бар је обавезан да у року од 15 дана од дана ступања на снагу ове одлуке изврши повраћај оснивачког улога суоснивача Општине Беране на жиро рачун бр. **510-13323-35** код **ЦКБ банке**, у износуод **1.000,00** (**једна хиљада**) еура.

**Члан3**

Након ступања на снагу ове Одлуке, Факултет за саобраћај, комуникације и логистику, Будва спровешће потребне процедуре исписа Општине Беране као суоснивача ове установе код ЦРПС Црне Горе.

**Члан4**

Одлука ступа на снагу осмог дана од дана објављивања у „Сл. листу Црне Горе-Општински прописи“.

**СКУПШТИНЕ ОПШТИНЕ БЕРАНЕ**

**Број: 02-016/22-376 ПРЕДСЈЕДНИК СКУПШТИНЕ**

**Беране, 11. 10. 2022.године Новица Обрадовић**

***Образложење***

**Правни основ** за доношење ове одлуке садржан је у члану 27 став 1 тачка 15 Закона о локалној самоуправи, којим је прописано да Општина у складу са могућностима, учествује у обезбјеђивању услова и унапређењу дјелатности: здравствене заштите, образовања, социјалне и дјечје заштите, запошљавања и других области од интереса за локално становништво и врши права и дужности оснивача установа које оснива у овим дјелатностима, у складу са законом и члана 38 став 1 тачка 2 истог Закона, који прописује да Скупштина доноси прописе и друге акте.

Такође, правни основ за доношење ове одлуке садржан је у члану 293 став 1 Закона о привредним друштвима у којем је прописано да члан друштва може да иступи из друштва у сваком тренутку, уколико не тражи накнаду за удио у друштву, осим уколико би његово иступање у том случају проузроковало штету друштву.

**Разлози за доношење ове Одлуке**

Основни циљ оснивања Факултета за менаџмент у саобраћају и комуникације Беране био је да исти постане академски центар, познат како у националним тако и у међународним оквирима, да буде препознат по високом квалитету наставе, као и да у складу са својим могућностима буде активан у процесима развоја Општине Беране, Црне Горе и региона.

Разлог за доношење ове одлуке садржан је у томе што Општина Беране нема више економски интерес у овом послу јер се Факултет за саобраћај, комуникације и логистику Будва ( ФСКЛ, ранији назив факултета био је Факултет за менаџмент у саобраћају и комуникацијама – ФМСК, Беране ), више не налази на територији Општине Беране, већ исти сада има сједиште у Будви.

На тај начин изгубљена је првобитна сврха суоснивачког удјела Општине Беране коју је имала као један од оснивача ове Установе високог образовања.

Такође, обавијештени смо од суоснивача да Факултет за саобраћај, комуникације и логистику Будва има изражених финансијских проблема за функционисање, као и за одржавање текуће ликвидности те је циљ обје уговорне стране да Општина Беране иступи као суоснивач ове Установе високог образовања.

Полазећи од изложеног, предлаже се Скупштини Општине да донесе Одлуку о иступању Општине из суоснивачког удјела Установе високог образовања, као у тексту предлога.

**ПРЕДСЈЕДНИК ОПШТИНЕ**